5. ΝΟΜΟΘΕΤ. ΔΙΑΤΑΓΜΑ υπ’ αριθ. 682 της 21/29 Σεπτ. 1970 (ΦΕΚ Α΄ 201) Περί παραχωρήσεως δημοσίας δασικής εκτάσεως προς στεγαστικήν αποκατάστασιν αναπήρων. ΄Αρθρ.1.-1.Δια κοινής αποφάσεως των Υπουργών Κοινωνικών Υπηρεσιών και Γεωργίας, δημοσιευομένας δια της Εφημερίδος της Κυβερνήσεως δύναται να παραχωρηθή εις το Υπουργείον Κοινωνικών Υπηρεσιών δημοσία δασική έκτασις μέχρις 20 στρεμμάτων της περιοχής «Ζωοδόχος Πηγή Βύρωνος» Αττικής, επί σκοπώ στεγαστικής αποκαταστάσεως μελών Οικοδομικών Συναιτερισμών. α)Τυφλών αναπήρων πολέμου. β)Παραπληγικών αναπήρων πολέμου. γ)Παραπληγικών αναπήρων ειρηνικής περιόδου (Νόμ. 1370/44) και δ)Οικογενειών θνησκόντων αναπήρων των ως άνω κατηγοριών, εφ’ όσον μέλη τούτων λαμβάνουν πολεμικήν σύνταξιν και υποκαθιστούν τους θανόντας αναπήρους εις τα, εκ της εγγραφής των εις τους οικείους οικοδομικούς Συνεταιρισμούς, απορρέοντα δικαιώματά των. 2.Η ως ανωτέρω αναπηρική ιδιότης βεβαιούται δια πιστοποιητικού της Διευθύνσεως Αναπήρων του Υπουργείου Εθνικής Αμύνης. 3.Η διαδικασία κρίσεως του δικαιώματος, ως και ο τρόπος και οι όροι παραχωρήσεως προς τους ανωτέρω δικαιούχους οικοπέδων εκ της εν παρ. 1 του παρόντος παραχωρουμένης εκτάσεως, διέπονται υπό των διατάξεων του Ν.Δ. 2936/1954 «περί τροποποιήσεως και συμπληρώσεως της περί στεγάσεως αναπήρων και θυμάτων πολέμου ισχυούσης Νομοθεσίας» ως ετροποποιήθη και συνεπληρώθη μεταγενεστέρως. Επί θεμάτων άτινα δεν ρυθμίζονται υπό των ως άνω διατάξεων θα ισχύσουν συμπληρωματικώς αι διατάξεις του υπ’ αριθ. 775/64 Β.Δ/τος «περί κωδικοποιήσεως διατάξεων περί Λαϊκής Κατοικίας». 4.Αποκλείονται της κατά τ’ ανωτέρω στεγαστικής αποκαταστάσεως: α)Οι κεκτημένοι ακίνητον περιουσίαν δυναμένην κατά την κρίσιν του οικείου Νομαρχιακού Συμβουλίου Στεγάσεως να καλύψη τας στεγαστικάς αυτών ανάγκας και β)Οι μη εμφορούμενοι υπό εθνικής κοινωνικών φρονημάτων. (Αντί για τη σελ. 823(α)  Σελ. 823(β) Τεύχος 1388 Σελ. 79 Στέγαση αναπήρων πολέμου 36.Ι.ζ.4-5  γ)Οι οπωσδήποτε αποκατασταθέντες ή οι τυχόντες οιασδήποτε αρωγής. 5.Δια κοινής αποφάσεως των Υπουργών Κοινωνικών Υπηρεσιών, Γεωργίας και Δημοσίων ΄Εργων θέλουν καθορισθή: α)Τα ακριβή όρια της κατά την παρ. 1 του παρόντος διατιθεμένης εκτάσεως. β)Το τίμημα χρεώσεως προς τους δικαιούχους των οικοπέδων, όπερ δύναται να είναι και συμβολικόν, ως και ο τρόπος εξοφλήσεως τούτου. Το ως άνω τίμημα αποτελεί έσοδον του ειδικού λογαριασμού του Κεντρικού Ταμείου Γεωργίας, Κτηνοτροφίας και Δασών. γ)Πάσα ετέρα λεπτομέρεια αναγκαιούσα δια την εφαρμογήν του παρόντος. 6.Αι δαπάναι εκτελέσεως των έργων υποδομής και πόλεως του εις εκτέλεσιν του παρόντος ανεγερθησομένου οικισμού θα βαρύνουν τους οικείους Οικοδομικούς Συνεταιρισμούς. ΄Αρθρ.2.-1.Η επιβληθείσα αναδάσωσις, δυνάμει του από 22.7.1917 Β.Δ/τος αίρεται, όσον αφορά την δυνάμει της παρ. 1 του άρθρ. 1 του παρόντος παραχωρουμένην έκτασιν. 2.Το Δημόσιον ουδεμίαν υπέχει ευθύνην δι’ υφιστάμενα τυχόν νομικά ελαττώματα της μεταβιβαζομένης εκτάσεως. ΄Αρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 